3i8 T.N.Thiele. 



imellem en Mængde andre Sole og Stjernetaager, men skønt 

 vi endnu ikke vide meget om, hvorhen denne ^ ej fører, ere 

 Afstandene dog saa uhyre store, at selv mange Aartusinder 

 ikke kunde medføre væsentlige Forandringer. Fører Solens 

 Bevægelse os engang ind i en Stjernetaage eller blot tæt forbi 

 en anden Sol, da vil der være Fare, men intet antyder, at sligt 

 forestaar, muligvis udgør Solen sammen og med andre Sole et 

 stabilt System, hvis Bevægelser altid føre dem frit forbi hinanden; 

 derom kan endnu intet vides eller skønnes. 



Det er endnu en stor Betænkelighed ved L.'s Kosmogoni, 

 at den vel forklarer, hvorledes Kloderne have kunnet dannes 

 og faa deres Bevægelser, men ikke hvorledes den ene Klode, 

 som vi bebo og derfor kende nærmere til , har faaet Liv paa 

 sig. Ja tværtimod medfører denne Kosmogoni, at alt det Liv, 

 der muligvis oprindelig kunde have været i det Stof, hvoraf 

 Jorden er dannet , maa være tilintetgjort under Dannelsespro- 

 cessen. Jorden maa derefter, for den blev afkølet, have været 

 glødende og derved steriliseret saa grundigt, at der hverken i 

 dens Indre , paa dens Overflade eller i dens Atmosfære har 

 kunnet findes noget Stof, der umiddelbart kunde tjene til Næ- 

 ring Ibr Liv, end sige noget, som var levende. Den samme 

 Indvending synes at maatte ramme Kosmogonien i den ovenfor 

 skildrede modificerede Form, thi at Jordens Temperatur efter 

 Laplaces Kosmogoni oprindelig skulde have været højere end 

 Solens nuværende Temperatur, medens vi kunne standse ved 

 en mindre voldsom Begyndelsesvarme for Jorden, det hjælper 

 ikke stort, da dog ethvert Skøn om denne Temperatur ogsaa 

 efter geologiske Iagttagelser maa sættes saa højt, at Livsmulig- 

 heden udelukkes. Thi noget af det sikreste, man kan udsige 

 om Liv og Livsnæring, er vel dette, at Glødhede tilintetgør 

 Livet og maaske ogsaa dets Betingelser. 



Da der nu vitterlig findes Liv her paa Jorden , hvor det 

 paa et tidligere Tidspunkt efter disse Kosmogonier ikke har 

 kunnet bestaa, saa kan Kravet paa en Forklaring angaaende 



